સના કહે છે કે એક કલાકારનો સંઘર્ષ ક્યારેય પૂરો થતો નથી. સફળતા મેળવવા માટે દરેક ફિલ્મમાં કંઇક નવું કરવું પડે છે અને તે માટે સંઘર્ષ કરવો પડે છે. સંઘર્ષનું સ્વરૂપ બદલાય છે. અન્ય અભિનેત્રીઓની જેમ સનાને પણ કાસ્ટિંગ કાઉચનો સામનો કરવો પડ્યો. તે કહે છે કે હું મુંબઇથી છું, પરંતુ શરૂઆતમાં ખૂબ જ સંઘર્ષ રહ્યો, કેમ કે ત્યારે તમને કોઇ પણ વસ્તુની જાણ હોતી નથી અને લોકો તેનો ફાયદો ઉઠાવે છે. મારી સામે એવા ઘણા લોકો આવ્યા, જેમણે ફિલ્મમાં કામ કરવા મારી સામે અજીબ શરત રાખી. હું ક્યારેક વિચારું છું કે શું તે લોકોએ પોતાનો ચહેરો અરીસામાં જોયો નહીં હોય. ‘જય હો’ ફિલ્મથી સનાની કરિયરને કોઇ ફાયદો ન થયો. તે કહે છે કે સારો ફાયદો ન થયો અને ખરાબ પણ ન થયો, પરંતુ ફિલ્મ સાથે જોડાયેલા લોકોએ કહ્યું કે ફિલ્મમાં ડેઝીના બદલે સનાને અભિનેત્રી તરીકે લેવી જોઇતી હતી. આ વાત મારા માટે મોટી ઉપલબ્ધિ હતી. •